smcproject/ml-wiki-sentences huggingface dataset:
കൂടാതെ, അപര്യാപ്തമായ ല്യൂട്ടൽ ഘട്ടം മൂലവും പ്രോജസ്റ്ററോണിന്റെ കുറവ് മൂലവും പോളിമെനോറിയ എൻഡോമെട്രിയൽ ക്യാൻസറിനുള്ള സാധ്യതയുമായി ബന്ധപ്പെട്ടിരിക്കാം.
പോളിമോണിയം റെപ്റ്റൻസ് ഇംഗ്ലീഷ് വിലാസം https://ml.wikipedia.org/wiki/Polemonium_reptans
കിഴക്കൻ വടക്കേ അമേരിക്കയുടെ തദ്ദേശവാസിയായ ചിരസ്ഥായി കുറ്റിച്ചെടിയാണ് പോളിമോണിയം റെപ്റ്റൻസ് .
ജേക്കബ്സ് ലാഡർ, ക്രീപിംഗ് ജേക്കബ്സ് ലാഡർ, ഫാൾസ് ജേക്കബ്സ് ലാഡർ, അബ്സസ് റൂട്ട്, അമേരിക്കൻ ഗ്രീക്ക് വലേറിയൻ, ബ്ലൂ ബെൽസ്, സ്റ്റെയർവേ ടു ഹെവൻ, സ്വീറ്റ് റൂട്ട് എന്നിവ സാധാരണ ഉപയോഗിക്കുന്ന നാമങ്ങളാണ്.
ജേക്കബ്സ് ലാഡർ 50 സെന്റിമീറ്റർ (20 in) പൊക്കത്തിൽ വളരുന്നു.
20 സെന്റിമീറ്റർ (8 ഇഞ്ച്) വരെ നീളമുള്ള പിന്നേറ്റ് ഇലകൾക്ക് 5-13 ലഘുപത്രങ്ങളും കാണപ്പെടുന്നു.
ഇലകളും പുഷ്പങ്ങളും വെർട്ടിക്കൽ ക്രൗൺ പാറ്റേണിലും കൂട്ടമായിട്ടുള്ള നാരുപോലുള്ള വേരുപടലവും കാണപ്പെടുന്നു.
ചിത്രശാല അവലംബം പുറം കണ്ണികൾ Polemonium reptans എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പോളിമെനോറാജിയ Polymenorrhagia Polymenorrhagia
പോളിമെനോറിയ (പതിവ് ആർത്തവ രക്തസ്രാവം), മെനോറാജിയ (കനത്ത ആർത്തവ രക്തസ്രാവം) എന്നിവയുടെ സംയോജനത്തെ സൂചിപ്പിക്കുന്ന ഒരു ആർത്തവ വൈകല്യമാണ് എപ്പിമെനോറാജിയ അല്ലെങ്കിൽ പോളിഹൈപ്പർമെനോറിയ എന്നും അറിയപ്പെടുന്നത്.
പോളിമെറേയ്സ് ചെയിൻ റിയാക്ഷൻ ഇംഗ്ലീഷ് വിലാസം https://ml.wikipedia.org/wiki/Polymerase_chain_reaction
അഭിലഷണീയഗുണങ്ങളുള്ള ഒരു ഡി.എൻ.ഏ തന്മാത്രയുടെ ആവശ്യാനുസരണമുള്ള പകർപ്പുകൾ നിർമ്മിക്കാനുള്ള സാങ്കേതികവിദ്യയാണ് പി.സി.ആർ അഥവാ പോളിമെറേയ്സ് ചെയിൻ റിയാക്ഷൻ .
1984 ൽ ക്യാരി മുള്ളിസ് ആണ് ഇത് വികസിപ്പിച്ചെടുത്തത്.
ഡി.എൻ.ഏ ആംപ്ലിഫിക്കേഷൻ എന്നും ഇത് അറിയപ്പെടുന്നു.
ജീൻ സീക്വൻസിങ്ങിനും ജീൻ വിശകലനത്തിനും ജനിതക ഫിംഗർപ്രിന്റ് പരിശോധനയ്ക്കും പകർച്ചവ്യാധികളുടെ കണ്ടെത്തലിനും ഡി.എൻ.എ യുടെ പരിണാമപരമായ അപഗ്രഥനത്തിനും ഈ സാങ്കേതികവിദ്യ വ്യാപകമായി ഉപയോഗിക്കുന്നു.
അടിസ്ഥാനതത്വം
രണ്ടിഴകളുള്ള ഡി.എൻ.ഏ തന്മാത്രയെ വെവ്വേറെ ഇഴകളാക്കിയശേഷം ഒരു പ്രൈമർ ഡി.എൻ.ഏയോട് കൂട്ടിച്ചേർത്ത് കൂടുതൽ ഡി.എൻ.ഏ തന്മാത്രകളെ സൃഷ്ടിക്കുകയാണ് ചെയ്യുന്നത്.
ഘട്ടങ്ങൾ ഡീനാച്ചുറേഷൻ
95 ഡിഗ്രി സെന്റീഗ്രേഡിൽ ഒരു മിനിറ്റോളം ചൂടാക്കുക വഴി ഡി.എൻ.ഏ തന്മാത്രയുടെ ഇഴകൾ വേർപെടുന്നു.
റീനാച്ചുറേഷൻ
മിശ്രിതത്തെ 55 ഡിഗ്രി സെന്റീഗ്രേഡിലേയ്ക്ക് പതിയെ ഊഷ്മനില താഴ്ത്തുന്നു.
ഇവയ്ക്ക് അനുപൂരകമായ അൻപതിൽത്താഴെ ന്യൂക്ലിയോടൈഡുകളുള്ള പ്രൈമറുകൾ നിർമ്മിക്കുന്നു.
നാലുതരം ഡിഓക്സിട്രൈന്യൂക്ലിയോടൈഡുകളെ ടാക് (taq) പോളിമെറേയ്സ് രാസാഗ്നിയോടൊപ്പം വേർപെട്ട ഡി.എൻ.ഏ തന്മാത്രകളോടൊപ്പം ചേർക്കുന്നു.
താപനില ഉയർത്തി 72 ഡിഗ്രി സെൽഷ്യസാക്കുന്നു.
90 ഡിഗ്രിയിലും നശിച്ചുപോകാത്ത Taq DNA Polymerase എന്ന രാസാഗ്നി Thermus aquaticus എന്ന, ചുടുനീരുറവകളിൽ വസിക്കുന്ന ബാക്ടീരിയത്തിൽ നിന്ന് വേർതിരിച്ചെടുക്കുന്നതാണ്.
ഡി.എൻ.ഏ നിർമ്മാണം
തുടർന്നുള്ള രണ്ടുമുതൽ അഞ്ചുവരെ മിനിറ്റുകൾക്കുള്ളിൽ ഈ പ്രൈമറുകൾക്കൊപ്പിച്ച് അനുപൂരകരീതിയിൽ വേർപെട്ട ഡി.എൻ.ഏ തന്മാത്രകൾ ബെയ്സ് ജോടികൾ ഉണ്ടാക്കുന്നു.
ഫാർഡെർ ദേശീയോദ്യാനം
ഫാർഡെർ ദേശീയോദ്യാനം ( നോർവീജിയൻ : Færder nasjonalpark ) നോർവേയിലെ വെസ്റ്റ്‍ഫോർഡിലുള്ള നോട്ടെറോയ്, റ്റ്‍ജോമെ എന്നിവിടങ്ങളിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ഏറെക്കുറെ ഒരു മറൈൻ പാർക്കായി പരിഗണിക്കപ്പെടുന്ന ഇതിൽ ഏതാനും ദ്വീപുകളും തീരപ്രദേശങ്ങളും ഉൾപ്പെടുന്നു.
ഈ ദേശീയോദ്യാനത്തിൻറെ കിഴക്കുഭാഗത്ത് വൈട്രേ ഹ്വാലെർ ദേശീയോദ്യാനം അതിരായി വരുന്നു.
ഫാർഡെർ ദേശീയോദ്യാനത്തിൻറെ ആകെ വിസ്തൃതി 340 ചതുരശ്ര കിലോമീറ്റർ (130 ചതുരശ്ര മൈൽ) ആണ്.
ഇതിൽ 325 ചതുരശ്ര മൈൽ (125 ചതുരശ്ര മൈൽ) പ്രദേശം സമുദ്ര ഭാഗവും 15 ചതുരശ്ര കിലോമീറ്റർ ​(6 ചതുരശ്ര മൈൽ) പ്രദേശം കരഭൂമിയുമാണ്.
2013 ആഗസ്റ്റ് 23 നാണ് ഈ ദേശീയോദ്യാനം രൂപവൽക്കരിക്കപ്പെട്ടത്.
ബൊലേർണെ ദ്വീപസമൂഹത്തിൻറെ വലിയ ഭാഗവും അതുപോലെതന്നെ സംരക്ഷിക്കപ്പെട്ടിരിക്കുന്ന ഫാർഡെർ ലൈറ്റ് ഹൌസ്, സ്റ്റോർ ഫാർഡെർ ലൈറ്റ് ഹൌസിൻറെ അവശിഷ്ടങ്ങൾ എന്നിവ ഇതിലെസംരക്ഷിത എടുപ്പുകളാണ്.
ഫാർമേഴ്സ്‌വിൽ (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Farmersville,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിൽപ്പെട്ട ഒരു നഗരമാണ് ഫാർമേഴ്സ്‌വിൽ .
2010ലെ സെൻസസ് പ്രകാരം നഗരത്തിൽ 3,301 പേർ വസിക്കുന്നു.
ഫാർമേഴ്സ്‌വിൽ നഗരത്തിന്റെ അക്ഷരേഖാംശങ്ങൾ 33°09′51″N 96°22′00″W ﻿ / ﻿ 33.164141°N 96.366731°W ﻿ / 33.164141; -96.366731 ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 3.4 square miles (8.8 km 2 ) ആണ്.
ഇതിൽ 3.2 square miles (8.3 km 2 ) കരപ്രദേശവും 0.2 square miles (0.52 km 2 ) (4.99%) ജലവുമാണ്.
അവലംബം ↑ ↑ ↑ {{ cite web }} : Check date values in: | date= ( help ) ↑ {{ cite web }} : Check date values in: | date= ( help ) പുറത്തേയ്ക്കുള്ള കണ്ണികൾ Farmersville, Texas എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫാർമേഴ്സ്‌വിൽ നഗരത്തിന്റെ ഔദ്യോഗിക വെബ്സൈറ്റ് The Farmersville Times Farmersville Independent School District Texas State Historical Association Farmersville Historical Markers Archived 2013-08-10 at the Wayback Machine .
City-Data.com ePodunk: Profile for Farmersville, Texas Archived 2013-02-09 at the Wayback Machine .
ഫാർമർ ഇൻ ദ സ്കൈ ഇംഗ്ലീഷ് വിലാസം https://ml.wikipedia.org/wiki/Farmer_in_the_Sky
റോബർട്ട് എ. ഹൈൻലൈൻ 1950-ൽ രചിച്ച ഒരു സയൻസ് ഫിക്ഷൻ നോവലാണ് ഫാർമർ ഇൻ ദ സ്കൈ .
ടെറാഫോം ചെയ്യപ്പെട്ടുകൊണ്ടിരിക്കുന്ന വ്യാഴത്തിന്റെ ഉപഗ്രഹമായ ഗാനിമേഡിലേയ്ക്ക് തന്റെ പിതാവിനും രണ്ടാനമ്മയ്ക്കും അർത്ഥസഹോദരിക്കുമൊപ്പം കുടിയേറുന്ന ഒരു കൗമാരക്കാരന്റെ കഥയാണിത്.
ഈ നോവലിന്റെ സംക്ഷിപ്തരൂപം ബോയ്സ് ലൈഫ് എ‌ന്ന മാഗസിന്റെ 1950-ലെ ഓഗസ്റ്റ് മുതൽ നവംബർ വരെയുള്ള ലക്കങ്ങളിൽ "സാറ്റലൈറ്റ് സ്കൗട്ട്" എന്ന പേരിൽ പ്രസിദ്ധീകരിച്ചിരുന്നു.
ഈ നോവലിന് 2001-ൽ റിട്രോ ഹ്യൂഗോ പുരസ്കാരം ലഭിക്കുകയുണ്ടായി
റൈസ്ലിംഗിന്റെ " ദ ഗ്രീൻ ഹിൽസ് ഓഫ് എർത്ത് " എന്ന ഗാനത്തെയും അതിന്റെ രചയിതാവിനെയും പറ്റിയുള്ള പരാമർശങ്ങൾ ഈ കൃതി ഹൈൻലൈന്റെ " ഫ്യൂച്ചർ ഹിസ്റ്ററി " എന്ന വിഭാഗത്തിന്റെ ഭാഗമാണെന്ന് കരുതാൻ ഇടയാക്കിയിട്ടുണ്ട്.
ഫാർമർ ഇൻ ദ സ്കൈ "കൗമാരക്കാർക്കുവേണ്ടിയുള്ളതാനെന്ന മട്ടിലാണ് രൂപകൽപ്പന ചെയ്യപ്പെട്ടിട്ടുള്ളതെങ്കിലും ഈ മാസം പുറത്തിറങ്ങിയ പ്രായപൂർത്തിയായവർക്കുവേണ്ടിയുള്ള സയൻസ് ഫിക്ഷൻ നോവലുകളിലെയും ഏറ്റവും മികച്ച ഒന്നാണിത്.... അസാധാരണമാം വിധം യഥാതഥമായതാണിത്. ഇത് കുട്ടിത്തരമല്ല" എന്ന് ഗ്രോഫ് കോൺക്ലിൻ അഭിപ്രായപ്പെട്ടിട്ടുണ്ട്.
ബൗച്ചർ , മക്‌കൊമാസ് എന്നിവർ "[1950]-ലെ ഒരേയൊരു പക്വതയുള്ള സയൻസ് ഫിക്ഷൻ നോവലാണിത്" എന്നഭിപ്രായപ്പെടുകയുണ്ടായി.
"മറ്റ് ഗോളങ്ങളിലേയ്ക്കുള്ള കുടിയേറ്റത്തെ സംബന്ധിച്ചുള്ള സാങ്കേതികവിദ്യയും മാനുഷികപ്രശ്നങ്ങളും ആഴത്തിൽ വിശകലനം ചെയ്യുന്ന ഒരു പഠനമാണിത്" എന്നും ഇവർ പ്രസ്താവിച്ചു ഡാമൺ നൈറ്റ് ഇത് ഹൈൻലൈന്റെ കയ്യൊപ്പുള്ള ഒരു കൃതിയാണെന്നും വളരെ മികച്ചതും വായനായോഗ്യവുമാണെന്നും അഭിപ്രായപ്പെട്ടു.
ജാക്ക് വില്യംസണിന്റെ അഭിപ്രായത്തിൽ ഒരു കൗമാരക്കാരന് അനുയോജ്യമല്ലാത്തവിധം സത്യത്തെ തുറന്നു കാണിക്കുന്ന കൃതിയായിരുന്നു ഫാർമർ ഇൻ ദ സ്കൈ .
പ്രധാന പ്രമേയങ്ങൾ
ബോധപൂർവ്വം പത്തൊൻപതാം നൂറ്റാണ്ടിൽ അമേരിക്കയിൽ നടന്ന കുടിയേറ്റങ്ങളെ ഓർമിപ്പിക്കുന്ന പരാമർശങ്ങൾ നടത്തുന്നുണ്ട്.
അമേരിക്കൻ ആദിമവാസികളെ കുടിയിറക്കേണ്ടിവരുന്നതിന്റെ മാനസികപ്രശ്നങ്ങൾ ഈ ഗ്രന്ഥത്തിൽ കടന്നുവരുന്നില്ല എന്നുമാത്രം.
ശാസ്ത്രീയമായ വിശദാംശങ്ങൾ ഉള്ളിലെ മൂന്ന് ഗലീലിയൻ ഉപഗ്രഹങ്ങൾ 4:2:1 എന്ന റെസണൻസിലാണ് ഭ്രമണം ചെയ്യുന്നത്.
വ്യാഴത്തിന്റെ ഉള്ളിലെ മൂന്ന് ഉപഗ്രഹങ്ങൾ ഈ കൃതിയിൽ പരാമർശിച്ചിരിക്കുന്നതുപോലെ ഒരിക്കലും ഭ്രമണത്തിനിടെ ഒരേ നിരയിൽ വരുകയില്ല.
ഇവയിൽ രണ്ടെണ്ണം ഒരേ നിരയിൽ വരുമ്പോൾ മൂന്നാമത്തെ ഉപഗ്രഹം ഈ നിരയിലായിരിക്കില്ല എന്നു മാത്രമല്ല, മിക്കപ്പോഴും വ്യാഴത്തിന്റെ മറുവശത്തായിരിക്കും.
ഗാനിമേഡിന്റെ ഉപരിതലം ചന്ദ്രനിലേതുപോലെ അഗ്നിപർവ്വതശിലയാണെന്ന് ഹൈൻലൈൻ ഊഹിച്ചുവെങ്കിലും പിന്നീടുള്ള കണ്ടുപിടിത്തങ്ങൾ ഇത് 90% ഹിമമാണെന്ന് കണ്ടെത്തുകയുണ്ടായി.
സ്പേസ് കേഡറ്റ് എന്ന കൃതിയിൽ പരാമർശിക്കുന്ന "സ്പേസ് പെട്രോൾ" എന്ന ഗ്രഹാന്തര സമാധാന സേന ഈ നോവലിലും പരാമർശിക്കപ്പെടുന്നുണ്ട്.
ബോയ് സ്കൗട്ട്സിന്റെ മാഗസിനായ ബോയ്സ് ലൈഫിൽ പ്രസിദ്ധീകരിക്കാനാണ് ഈ കൃതി ആദ്യം തയ്യാറാക്കിയത്.
ഇതുകാരണം ബിൽ ലെർമറിനെപ്പറ്റി എല്ലാ അദ്ധ്യായത്തിലും ഒരു പരാമർശമെങ്കിലുമുണ്ട്.
കുറിപ്പുകൾ പുറത്തേയ്ക്കുള്ള കണ്ണികൾ Farmer in the Sky title listing at the Internet Speculative Fiction Database
ഫാർമക്കോളജി ഇംഗ്ലീഷ് വിലാസം https://ml.wikipedia.org/wiki/Pharmacology A variety of topics involved with pharmacology, including neuropharmacology , renal pharmacology, human metabolism , intracellular metabolism, and intracellular regulation.
മരുന്നുകളുടെ പ്രവർത്തനം പഠിക്കുന്ന ശാസ്ത്രശാഖയാണ് ഫാർമക്കോളജി .
വൈദ്യത്തിന്റെയും ജീവശാസ്ത്രത്തിന്റെയും ഒരു വിഭാഗം കൂടെ ആണ് ഇത് .
ജീവികളിൽ രാസപദാർത്ഥങ്ങൾ ഉണ്ടാകുന്ന  പ്രതിപ്രവർത്തനവും അവ ജീവികളിലെ സ്വാഭാവിക രാസപ്രവർത്തനത്തിൽ ഉണ്ടാക്കുന്ന മാറ്റങ്ങളും ആണ് ഇതിന്റെ പഠന വിഷയം.
ഫാർമക്കോളജിയുടെ വിവിധ വിഭാഗങ്ങൾ ക്ലിനിക്കൽ ഫാർമക്കോളജി ന്യൂറോ ഫാർമക്കോളജി അവലംബം ബാഹ്യ ലിങ്കുകൾ Pharmacology എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
American Society for Pharmacology and Experimental Therapeutics British Pharmacological Society Pharmaceutical company profiles at NNDB International Conference on Harmonisation US Pharmacopeia International Union of Basic and Clinical Pharmacology IUPHAR Committee on Receptor Nomenclature and Drug Classification Archived 2019-03-23 at the Wayback Machine .
ഫാർഖോർ വ്യോമത്താവളം ഇംഗ്ലീഷ് വിലാസം https://ml.wikipedia.org/wiki/Farkhor_Air_Base
താജിക്കിസ്ഥാനിലെ ഫാർഖോർ നഗരത്തിനടുത്തുള്ള ഒരു സൈനിക വ്യോമത്താവളമാണ് ഫാർഖോർ വ്യോമത്താവളം (Farkhor Air Base) .
തലസ്ഥാനമായ ദുഷാൻബേയിൽ നിന്നും 130 kilometres (81 mi) തെക്കുകിഴക്കായി ഇതു സ്ഥിതിചെയ്യുന്നു.
താജിക്കിസ്ഥാൻ വ്യോമസേനയുടെ സഹായത്തോടെ ഭാരതീയ വായുസേനയാണ് ഇത് പ്രവർത്തിപ്പിക്കുന്നത് ഇന്ത്യയ്ക്ക് വെളിയിൽ ഉള്ള ഇന്ത്യയുടെ ആദ്യത്തെ സൈനികത്താവളമാണ് ഇത്.
(രണ്ടാമത് താവളം ഭൂട്ടാനിലെ പാരോ താഴ്‌വരയിലാണ് ).
1996/97 ൽ റിസർച്ച് ആൻഡ് അനാലിസിസ് വിങ് (RAW), വടക്കൻ അഫ്‌ഘാൻ സഖ്യത്തിന് സാധനങ്ങൾ എത്തിക്കാനും തങ്ങളുടെ ഹെലികോപ്റ്ററുകൾ നന്നാക്കുവാനും വിവരങ്ങൾ ശേഖരിക്കുന്നതിനും ഫാർഖോർ വ്യോമത്താവളം ഉപയോഗിക്കാൻ താജിക്കിസ്ഥാനുമായി ചർച്ച നടത്താൻ തുടങ്ങി.
ആ സമയത്ത്, ഇന്ത്യ ഫാർഖോർ മേഖലയിൽ ഒരു ചെറിയ സൈനിക ആശുപത്രി നടത്തുന്നുണ്ടായിരുന്നു.
ഫാർഖോർ ആശുപത്രി, യുദ്ധത്തിൽ പരിക്കേൽക്കുന്ന സൈനികരെ ചികിൽസിക്കാൻ ആയിരുന്നു ഉപയോഗിച്ചിരുന്നത്.
2002 -ൽ ഫാർഖോറിൽ ഒരു എയർബേസ് സ്ഥാപിക്കുന്ന കാര്യം ഇന്ത്യ സ്ഥിരീകരിച്ചു.
റഷ്യയുടെ സഹായത്തോടെയാണ് ഇതു ചെയ്തിരുന്നത്.
1980 മുതൽ ഉപയോഗിക്കാതിരുന്ന വ്യോമത്താവളം ഉപയോഗശൂന്യമായ നിലയിൽ ആയിരുന്നു.
2005 ആവുമ്പോഴേക്കും എയർബേസ് പുനഃസ്ഥാപിക്കാൻ 2003 -ൽ ഇന്ത്യൻ സർക്കാർ ഒരു സ്വകാര്യനിർമ്മാണക്കമ്പനിക്ക് ഒരു കോടി ഡോളറിന് കരാർ നൽകിയെങ്കിലും കരാറുകാരൻ അതിൽ വീഴ്ച വരുത്തിയപ്പോൾ ഇന്ത്യയുടെ ബോർഡർ റോഡ് ഓർഗനൈസേഷൻ പിന്നീട് പ്രവൃത്തി പൂർത്തിയാക്കുകയായിരുന്നു.
ആ ആശുപത്രി പിന്നീട് അടച്ചുപൂട്ടിയശേഷം മറ്റൊരു സ്ഥലത്ത് ഇന്ത്യ-താജിക്കിസ്ഥാൻ ഫ്രണ്ട്ഷിപ്പ് ഹോസ്പിറ്റൽ ഉണ്ടാക്കി.
പ്രാധാന്യം Kabul Herat Jalalabad Kandhar Mazar-e-Sharif Farkhor Indian Airbase Uzbekistan Zaranj/Zahedan Quetta class=notpageimage| Indian and Pakistani embassy and consulates in Afghanistan in red, Farkhor Air Base and India-built Zaranj/Zahedan road and rail links in blue, showing encirclement of Pakistan
ഇന്ത്യൻ ഉപഭൂഖണ്ഡത്തിൽ വലിയ രീതിയിൽ ഇടപെടാനുള്ള അവസരമാണ് ഈ താവളം ഇന്ത്യൻ സൈന്യത്തിന് ഒരുക്കുന്നത് എന്ന് വിലയിരുത്തപ്പെടുന്നു.
ഫാർഖോർ വ്യോമത്താവളം പ്രവർത്തനക്ഷമമാകുന്നതോടെ ഇന്ത്യയുടെ സൈനികശേഷിയാൽ തങ്ങൾ ചുറ്റപ്പെടുമെന്ന് പാകിസ്താൻ ഭയപ്പെടുന്നു.
നിമിഷങ്ങൾക്കുള്ളിൽ പാകിസ്താനെ ആക്രമിക്കാൻ ഇത് ഇന്ത്യയ്ക്ക് കഴിവു നൽകുമെന്ന് അന്നത്തെ പാകിസ്താൻ പ്രസിഡണ്ട് മുഷറഫ് ആശങ്ക ഉയർത്തുകയുണ്ടായി.
ഇതും കാണുക മധ്യേഷ്യയിലെ സൈനികസന്നദ്ധതകൾ അയ്‌നി വ്യോമത്താവളം , ഇന്ത്യയുടെ സഹായത്തോടെ നവീകരിച്ച മറ്റൊരു സൈനികത്താവളം അവലംബം അധികവായനയ്ക്ക് Tajik air base is ready, gives India its first footprint in strategic Central Asia ;Gupta, Shishir; Indian Express ; Sunday, February 25, 2007; Accessed on 2013-04-14
ഫാർനെബോഫ്ജാർഡെൻ ദേശീയോദ്യാനം
ഫാർനെബോഫ്ജാർഡെൻ ദേശീയോദ്യാനം ( സ്വീഡിഷ് : Färnebofjärdens nationalpark ) സ്റ്റോക്ഹോമിന് 140 കിലോമീറ്റർ (87 മൈൽ) വടക്കായി ഡലാൽവെൻ നദി വിലങ്ങനെ കടന്നു പോകുന്നതുമായ സ്വീഡനിലെ ഒരു ദേശീയോദ്യാനമാണ്.
ഡലാർണ , ഗാവ്‍ലെബോർഗ്ഗ് കൌണ്ടികളുടെ അതിരുകൾക്കിടയിൽ, 10,100 ഹെക്ടർ (25,000 ഏക്കർ) പ്രദേശം ഈ ദേശീയോദ്യാനത്തിൽ ഉൾപ്പെടുന്നു, അതിൽ 4,110 ഹെക്ടർ (10,200 ഏക്കർ) ജലമയമായ പ്രദേശമാണ്.
ഫാർമസ്യൂട്ടിക്ക്സ് ഇംഗ്ലീഷ് വിലാസം https://ml.wikipedia.org/wiki/Pharmaceutics
ഫാർമസിയിലെ വ്യവസ്ഥിതിയിൽ പുതിയ രാസവസ്തുക്കളും പഴയ മരുന്നുകൾ രോഗികൾക്ക് സുരക്ഷിതമായും ഫലപ്രദമായും ഉപയോഗിക്കാൻ കഴിയുന്ന ഒരു ന്യൂ കെമിക്കൽ എൻറിറ്റി (എൻസിഇ) പ്രക്രിയയെ കൈകാര്യം ചെയ്യുന്നതാണ് ഫാർമസ്യൂട്ടിക്ക്സ്.
ഇത് ഡോസേജ് ഫോം ഡിസൈൻ സയൻസ്  എന്നും അറിയപ്പെടുന്നു.
ഇതിൽ ഔഷധങ്ങളുടെ ഗുണവീര്യങ്ങളെക്കുറിച്ച് പ്രതിപാദിക്കുന്ന ധാരാളം രാസവസ്തുക്കളുണ്ട്.
അവയുടെ പ്രവർത്തന മേഖലകളിൽ ചികിത്സാ പ്രസക്ത അളവുകൾ നേടിയെടുക്കാൻ സഹായിക്കുന്നതിന് പ്രത്യേക അളവുകൾ ആവശ്യമാണ്.
ശരീരത്തിൽ ഉപയോഗിക്കാനുള്ള മരുന്നുകളുടെ രൂപീകരണവുമായി ബന്ധപ്പെട്ട് ഫാർമസ്യൂട്ടിക്ക്സ് സഹായിക്കുന്നു.
ശുദ്ധമായ ഔഷധ രൂപീകരണവും മരുന്ന് ഉപയോഗിക്കാനുള്ള അളവുകളും ഫാർമസ്യൂട്ടിക്സിൽ നിർദ്ദേശിക്കുന്നു.
ഫാർമസ്യൂട്ടിക്കുകളുടെ ശാഖകൾ ഇവയാണ്'.
ഫാർമസ്യൂട്ടിക്കൽ ഫോർമുലേഷൻ ഫാർമസ്യൂട്ടിക്കൽ മാനേജ്മെന്റ് ഡിസ്പെൻസിങ് ഫാർമസി ഫാർമസ്യൂട്ടിക്കൽ ടെക്നോളജി ഫിസിക്കൽ ഫാർമസി ഫാർമസ്യൂട്ടിക്കൽ ജൂറിസ്പ്രുഡൻസ് ഇതും കാണുക List of pharmaceutical companies Pharmacognosy Pharmaceutical company Nicholas Culpeper – 17th-century English physician who translated and used "pharmocological texts" അവലംബം ബാഹ്യ ലിങ്കുകൾ ഫാർമസ്യൂട്ടിക്ക്സ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Excipient selection for injectable / parenteral formulations Archived 2014-08-09 at the Wayback Machine .
ഫാർമേഴ്സ് ബ്രാഞ്ച് (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Farmers_Branch,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിൽപ്പെടുന്ന ഒരു നഗരമാണ് ഫാർമേഴ്സ് ബ്രാഞ്ച് .
2010ലെ സെൻസസ് പ്രകാരം ഇവിടെ 28,616 പേർ വസിക്കുന്നു.
2007 മേയ് 12നു പാസാക്കിയ നിയമം പ്രകാരം അമേരിക്കൻ ഐക്യനാടുകളിൽ അനധികൃത കുടിയേറ്റക്കാർക്ക് വാടകയ്ക്കു കൊടുക്കുന്നത് നിരോധിച്ച  ആദ്യ നഗരമായി ഫാർമേഴ്സ് ബ്രാഞ്ച്.
എന്നാൽ നിയമയുദ്ധത്തിൽപ്പെട്ട് ഈ നിയമം ഇതുവരെ നടപ്പാക്കാൻ തുടങ്ങിയിട്ടില്ല.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 31.1 km 2 (12 sq mi) ആണ്.
ഇതിൽ 31.1 km 2 (12 sq mi) കരപ്രദേശവും 0.08% സ്ഥലം ജലവുമാണ്.
സഹോദര നഗരങ്ങൾ - ബെസ്സെറ്റ്ലോ - ഗെർബ്സെൻ അവലംബം ↑ ↑ {{ cite web }} : Check date values in: | date= ( help ) ↑ ↑ {{ cite web }} : Check date values in: | date= ( help ) പുറത്തേയ്ക്കുള്ള കണ്ണികൾ സിറ്റി ഓഫ് ഫാർമേഴ്സ് ബ്രാഞ്ച് ഔദ്യോഗിക വെബ്സൈറ്റ് Archived 2010-03-09 at the Wayback Machine .
City of Farmers Branch official website (Archive) Handbook of Texas Online article on Farmers Branch
പ്രമേഹവും ഗർഭകാലവും ഇംഗ്ലീഷ് വിലാസം https://ml.wikipedia.org/wiki/Diabetes_and_pregnancy
പ്രമേഹമുള്ള ഗർഭിണികളുടെ കാര്യത്തിൽ, അമ്മയ്ക്കും കുഞ്ഞിനും ചില പ്രത്യേക വെല്ലുവിളികൾ ഉണ്ട്.
ഗർഭിണിയായ സ്ത്രീക്ക് പ്രമേഹം മുൻകാല രോഗമാണെങ്കിൽ, അത് നേരത്തെയുള്ള പ്രസവം , ജനന വൈകല്യങ്ങൾ, ശരാശരി ശിശുക്കളെക്കാൾ വലിയ ശിശുക്കൾ എന്നിവയ്ക്ക് കാരണമാകും.
അതിനാൽ, ഗർഭധാരണം ആസൂത്രണം ചെയ്യുന്നതിന് ഏകദേശം 3 മാസം മുമ്പ് രക്തത്തിലെ പഞ്ചസാരയുടെ അളവ് സാധാരണ നിലയിലേക്ക് നിലനിർത്താൻ പ്രമേഹരോഗികളെ വിദഗ്ധർ ഉപദേശിക്കുന്നു.
ടൈപ്പ് 1 ഡയബറ്റിസ് മെലിറ്റസ് അല്ലെങ്കിൽ ടൈപ്പ് 2 ഡയബറ്റിസ് മെലിറ്റസ് മുൻകൂട്ടി നിലവിലുണ്ടെങ്കിൽ, ഒരാൾ ഗർഭിണിയാകാൻ ആഗ്രഹിക്കുന്നുവെങ്കിൽ ഗർഭിണിയാകുന്നതിന് മുമ്പ് കർശനമായ രക്തത്തിലെ ഗ്ലൂക്കോസ് നിയന്ത്രണം ആവശ്യമാണ്.
ഫിസിയോളജിക്കൽ മെക്കാനിസത്തെ ആശ്രയിച്ച് ഗർഭധാരണത്തിനു മുമ്പുള്ള പ്രമേഹത്തെ ടൈപ്പ് 1 അല്ലെങ്കിൽ ടൈപ്പ് 2 എന്നിങ്ങനെ തരം തിരിക്കാം.
പാൻക്രിയാസിലെ ഇൻസുലിൻ ഉൽപ്പാദിപ്പിക്കുന്ന കോശത്തിന്റെ നാശത്തിലേക്ക് നയിക്കുന്ന ഒരു ഓട്ടോഇമ്മ്യൂൺ രോഗമാണ് ടൈപ്പ് 1 ഡയബറ്റിസ് മെലിറ്റസ്; ടൈപ്പ് 2 ഡയബറ്റിസ് മെലിറ്റസ് പൊണ്ണത്തടിയുമായി ബന്ധപ്പെട്ടിരിക്കുന്നു, ഇത് ഇൻസുലിൻ പ്രതിരോധത്തിന്റെയും അപര്യാപ്തമായ ഇൻസുലിൻ ഉൽപാദനത്തിന്റെയും സംയോജനത്തിൽ നിന്നാണ് ഉണ്ടാകുന്നത്.
ഗർഭിണിയാകുമ്പോൾ, മറുപിള്ള ഹ്യൂമൻ പ്ലാസന്റൽ ലാക്ടോജൻ (എച്ച്പിഎൽ) ഉത്പാദിപ്പിക്കുന്നു, ഇത് രക്തത്തിലെ ഗ്ലൂക്കോസിന്റെ അളവ് വർദ്ധിപ്പിക്കുന്നതിലേക്ക് നയിക്കുന്ന കൌണ്ടർ-റെഗുലേറ്ററി പ്രവർത്തനങ്ങളുള്ള ഹോർമോണാണ്.
മുമ്പുണ്ടായിരുന്ന പ്രമേഹവുമായി ചേർന്ന്, ഈ മാതൃ ശാരീരിക മാറ്റങ്ങൾ രക്തത്തിലെ ഗ്ലൂക്കോസിന്റെ അളവ് അപകടകരമാംവിധം ഉയർന്നതിലേക്ക് നയിച്ചേക്കാം.
ഇത് പ്രാധാന്യമർഹിക്കുന്നതാണ്, കാരണം മോശം ഗ്ലൈസെമിക് നിയന്ത്രണത്തിന്റെ അനന്തരഫലങ്ങൾ ഗർഭമില്ലാത്ത കാലത്തെ അപേക്ഷിച്ച് ഗർഭകാലത്ത് കൂടുതൽ ഗുരുതരമാണ്.
കുട്ടിക്കുള്ള അപകടസാധ്യതകൾ
ജെസ്റ്റേഷണൽ പ്രമേഹത്തിൽ (ഇത് രണ്ടാമത്തെയും മൂന്നാമത്തെയും ത്രിമാസത്തിൽ ഗർഭപിണ്ഡത്തിന്റെ സങ്കീർണതകളിലേക്ക് നയിച്ചേക്കാം) നിന്ന് വ്യത്യസ്തമായി,  പ്രിജസ്റ്റേഷണൽ പ്രമേഹത്തിന്റെ പ്രതികൂല ഫലങ്ങൾ ഗർഭാവസ്ഥയുടെ ആദ്യ ത്രിമാസത്തിലെ ഉയർന്ന രക്തത്തിലെ പഞ്ചസാരയും ഇൻസുലിൻ അളവുംമൂലമാണ്.
ഗർഭസ്ഥ ശിശുവിന്റെ പ്രധാന ആന്തരിക ഘടനകളും അവയവങ്ങളും തീരുമാനിക്കപ്പെടുന്ന ഈ കാലഘട്ടമായതിനാൽ, നിലവിലുള്ള പ്രമേഹം ജന്മനായുള്ള വൈകല്യങ്ങൾക്ക് ഇടയാക്കും.
ഹൃദയത്തിന്റെയും കേന്ദ്ര നാഡീവ്യൂഹത്തിന്റെയും (തലച്ചോറും സുഷുമ്നാ നാഡിയും) അസാധാരണമായ വികസനം ഇതിൽ ഉൾപ്പെടുന്നു.
പ്രമേഹവും സാക്രൽ അജെനെസിസ്, ഹോളോപ്രോസെൻസ്ഫാലി, രേഖാംശ അവയവങ്ങളുടെ കുറവ് എന്നിവയും തമ്മിൽ ശക്തമായ ബന്ധങ്ങൾ റിപ്പോർട്ട് ചെയ്യപ്പെട്ടിട്ടുണ്ട്.
ഹൃദയത്തെ സംബന്ധിച്ചിടത്തോളം, ട്രങ്കസ് ആർട്ടീരിയോസസ്, ആട്രിയോവെൻട്രിക്കുലാർ സെപ്റ്റൽ വൈകല്യം, സിംഗിൾ വെൻട്രിക്കിൾ കോംപ്ലക്സ് എന്നിവയ്ക്കുള്ള സാധ്യത കൂടുതലാണ്.
ഈ സങ്കീർണതകൾ പൊതുവെ അപൂർവമാണെന്നും രക്തത്തിലെ പഞ്ചസാരയുടെ കർശന നിയന്ത്രണത്തിലൂടെ ഇത് ഒഴിവാക്കാമെന്നും ശ്രദ്ധിക്കേണ്ടതാണ്.
സന്താനങ്ങളിലെ നേരിയ ന്യൂറോളജിക്കൽ, കോഗ്നിറ്റീവ് കുറവുകൾ, അറ്റൻഷൻ ഡെഫിസിറ്റ് ഹൈപ്പർ ആക്ടിവിറ്റി ഡിസോർഡർ , മോട്ടോർ കഴിവുകൾ കുറയുക, ഓർമ്മക്കുറവ് എന്നിവ ഗർഭകാല ടൈപ്പ് 1 പ്രമേഹവുമായി ബന്ധപ്പെട്ടിരിക്കുന്നു.
നേരത്തെയുള്ള പ്രമേഹം, ജനനശേഷം നവജാതശിശുവിൽ മഞ്ഞപ്പിത്തം, ഹൈപ്പോഗ്ലൈസീമിയ, മാക്രോസോമിയ എന്നിവയുൾപ്പെടെയുള്ള സങ്കീർണതകൾക്കും കാരണമാകും.
എന്നിരുന്നാലും, ക്രോമസോമിലെ വ്യതിയാനങ്ങൾ (ഉദാ. ഡൗൺ സിൻഡ്രോം) മൂലമുണ്ടാകുന്ന രോഗങ്ങളുടെ സാധ്യത പ്രീജസ്റ്റേഷണൽ പ്രമേഹം വർദ്ധിപ്പിക്കുന്നില്ല.
ഗർഭാവസ്ഥയുടെ ആദ്യഘട്ടങ്ങളിൽ അസാധാരണമായ വികസനം മൂലം ഗർഭം അലസലും വർദ്ധിക്കുന്നു.
കൂടാതെ, രക്തത്തിലെ ഗ്ലൂക്കോസിന്റെ അളവ് നിയന്ത്രിക്കാനാകാതെ വരുമ്പോൾ, ജനിച്ച് അധികം താമസിയാതെ, കുഞ്ഞിന്റെ ശ്വാസകോശം വികസിക്കാത്തതിനാൽ, ശ്വാസകോശ സംബന്ധമായ പ്രശ്നങ്ങൾ ഉണ്ടാകാം.
പ്രസവസമയത്തോട് അടുത്ത് അമ്മയുടെ രക്തത്തിലെ പഞ്ചസാര ഉയർന്നതാണെങ്കിൽ, ജനനത്തിനു ശേഷം ഹൈപ്പോഗ്ലൈസീമിയ ഉണ്ടാകാം, ഇത് കുഞ്ഞിന് സ്വന്തമായി ഇൻസുലിൻ ഉത്പാദിപ്പിക്കാൻ കാരണമാകുന്നു.
ഭാവിയിലെ പൊണ്ണത്തടി, ഇൻസുലിൻ പ്രതിരോധം, ടൈപ്പ് 2 ഡയബറ്റിസ് മെലിറ്റസ്, മെറ്റബോളിക് സിൻഡ്രോം തുടങ്ങിയ നെഗറ്റീവ് ആരോഗ്യ ഫലങ്ങൾ വികസിപ്പിക്കുന്നതിനുള്ള അപകടസാധ്യതയുള്ള നവജാതശിശുക്കളുമായി ഹൈപ്പർ ഗ്ലൈസെമിക് മാതൃ പരിസ്ഥിതിയും ബന്ധപ്പെട്ടിരിക്കുന്നു.
പ്രമേഹ ഗർഭാവസ്ഥ മാനേജ്മെന്റ്
ഗർഭിണികളിലെ രക്തത്തിലെ ഗ്ലൂക്കോസിന്റെ അളവ് കഴിയുന്നത്ര കർശനമായി നിയന്ത്രിക്കണം.
ഗർഭാവസ്ഥയുടെ ആദ്യ ആഴ്ചകളിൽ രക്തത്തിലെ പഞ്ചസാരയുടെ കർശന നിയന്ത്രണവും വളരുന്ന ഗർഭപിണ്ഡത്തിന് ആവശ്യമായ അധിക ഗ്ലൂക്കോസും കാരണം കുറഞ്ഞ ഇൻസുലിൻ ചികിത്സ ആവശ്യമാണ്.
ഈ സമയത്ത്, ഹൈപ്പോഗ്ലൈസീമിയ തടയാൻ ബേസൽ, ബോളസ് ഇൻസുലിൻ കുറയ്ക്കേണ്ടി വന്നേക്കാം.
നിയന്ത്രണം നിലനിർത്താൻ രക്തത്തിലെ പഞ്ചസാരയുടെ അളവ് പതിവായി പരിശോധിക്കുന്നത് ശുപാർശ ചെയ്യുന്നു.
ഗർഭാവസ്ഥയിലുടനീളം ഗർഭപിണ്ഡം വളരുകയും ശരീരഭാരം വർദ്ധിക്കുകയും ചെയ്യുമ്പോൾ, ശരീരം കൂടുതൽ ഹോർമോണുകൾ ഉത്പാദിപ്പിക്കുന്നു, ഇത് ഇൻസുലിൻ പ്രതിരോധത്തിനും കൂടുതൽ ഇൻസുലിൻ ആവശ്യത്തിനും കാരണമാകും.
ഈ സമയത്ത് രക്തത്തിലെ പഞ്ചസാരയുടെ അളവ് പരിധിയിൽ തുടരേണ്ടത് പ്രധാനമാണ്, കാരണം അമ്മയുടെ ഉയർന്ന രക്തത്തിലെ പഞ്ചസാരയുടെ അളവ് മറയ്ക്കാൻ കുഞ്ഞ് സ്വന്തമായി ഇൻസുലിൻ ഉത്പാദിപ്പിക്കും, ഇത് ഗർഭപിണ്ഡത്തിന്റെ മാക്രോസോമിയയ്ക്ക് കാരണമാകും.
പ്രസവസമയത്ത് ഇൻസുലിൻ വീണ്ടും കുറയ്ക്കേണ്ടതുണ്ട് അല്ലെങ്കിൽ ഹൈപ്പർ ഗ്ലൈസീമിയ ഉണ്ടാകാം.
കുഞ്ഞ് ജനിച്ച് അടുത്ത ദിവസങ്ങൾക്ക് ശേഷം, പ്ലാസന്റയിൽ നിന്ന് കൂടുതൽ ഇൻസുലിൻ ആവശ്യപ്പെടുന്ന ഹോർമോണുകൾ ഉണ്ടാകില്ല, അതിനാൽ ഇൻസുലിൻ ആവശ്യം കുറയുകയും ക്രമേണ സാധാരണ ആവശ്യങ്ങളിലേക്ക് മടങ്ങുകയും ചെയ്യുന്നു.
ശരിയായ ഭക്ഷണ ആസൂത്രണം, വർദ്ധിച്ച ശാരീരിക പ്രവർത്തനങ്ങൾ, ശരിയായ ഇൻസുലിൻ ചികിത്സ എന്നിവയിലൂടെ പ്രമേഹം ഫലപ്രദമായി കൈകാര്യം ചെയ്യാം.
ഗർഭാവസ്ഥയിൽ പ്രമേഹം നിയന്ത്രിക്കുന്നതിനുള്ള ചില ടിപ്പുകൾ താഴെ കൊടുക്കുന്നു: മധുരപലഹാരങ്ങൾ കുറയ്ക്കുക, ശരിയായ ഭക്ഷണ സമയം നിലനിർത്തുക, പഴങ്ങൾ, പച്ചക്കറികൾ, ധാന്യങ്ങൾ എന്നിവയുടെ രൂപത്തിൽ സമീകൃത നാരുകൾ ഉൾപ്പെടുത്തുക.
വർദ്ധിച്ച ശാരീരിക പ്രവർത്തനങ്ങൾ - നടത്തം, നീന്തൽ/അക്വാറോബിക്സ് മുതലായവ.
രക്തത്തിലെ പഞ്ചസാരയുടെ അളവ് ഇടയ്ക്കിടെ നിരീക്ഷിക്കുക, സാധാരണയേക്കാൾ കൂടുതൽ തവണ രക്തത്തിലെ ഗ്ലൂക്കോസ് പരിശോധിക്കാൻ ഡോക്ടർമാർ ആവശ്യപ്പെട്ടേക്കാം.
രക്തത്തിലെ പഞ്ചസാരയുടെ അളവ് ഉണരുമ്പോൾ 95 mg/dL (5.3 mmol/L) -ൽ താഴെ, ഭക്ഷണത്തിന് ഒരു മണിക്കൂർ കഴിഞ്ഞ് 140mg/dL (7.8 mmol/L)-ൽ താഴെ ഭക്ഷണത്തിന് രണ്ട് മണിക്കൂർ കഴിഞ്ഞ് 120mg/dL (6.7 mmol/L)-ൽ താഴെ എന്നീ നിലയിൽ ആവണം.
ഓരോ തവണയും രക്തത്തിലെ പഞ്ചസാരയുടെ അളവ് പരിശോധിക്കുമ്പോൾ, ഫലങ്ങളുടെ ശരിയായ രേഖ സൂക്ഷിക്കുകയും ചികിത്സയുടെ വിലയിരുത്തലിനും പരിഷ്‌ക്കരണത്തിനുമായി ഹെൽത്ത് കെയർ ടീമിനു നലകുകയും ചെയ്യുക.
രക്തത്തിലെ പഞ്ചസാരയുടെ അളവ് ടാർഗെറ്റിനു മുകളിലാണെങ്കിൽ, ഒരു പെരിനാറ്റൽ ഡയബറ്റിസ് മാനേജ്മെന്റ് ടീം ലക്ഷ്യങ്ങൾ നേടാനുള്ള വഴികൾ നിർദ്ദേശിച്ചേക്കാം.
പലർക്കും അവരുടെ രക്തത്തിലെ പഞ്ചസാരയുടെ ലക്ഷ്യത്തിലെത്താൻ ഗർഭകാലത്ത് അധിക ഇൻസുലിൻ ആവശ്യമായി വന്നേക്കാം.
ഇൻസുലിൻ കുഞ്ഞിന് ഹാനികരമല്ല.
പൊതുവേ, അമ്മയ്ക്ക് പ്രമേഹം ഉണ്ടെങ്കിൽ പോലും മുലപ്പാൽ കുട്ടിക്ക് നല്ലതാണ്.
വാസ്തവത്തിൽ, കുഞ്ഞിന് മുലപ്പാൽ നൽകിയാൽ പിന്നീട് ജീവിതത്തിൽ ടൈപ്പ് 2 ഡയബറ്റിസ് മെലിറ്റസ് ഉണ്ടാകാനുള്ള സാധ്യത കുറവായിരിക്കാം.
ശൈശവാവസ്ഥയിൽ ആരോഗ്യകരമായ ശരീരഭാരം നിലനിർത്താനും മുലയൂട്ടൽ സഹായിക്കുന്നു.
എന്നിരുന്നാലും, പ്രമേഹമുള്ള അമ്മമാരുടെ മുലപ്പാലിന്റെ ഘടന പ്രമേഹമില്ലാത്ത അമ്മമാരുടേതിൽ നിന്ന് വ്യത്യസ്തമാണെന്ന് തെളിയിക്കപ്പെട്ടിട്ടുണ്ട്.
പ്രമേഹമുള്ള അമ്മമാരുടെ മുലപ്പാലിൽ ഉയർന്ന അളവിൽ ഗ്ലൂക്കോസും ഇൻസുലിനും അടങ്ങിയിരിക്കുന്നു, കൂടാതെ പോളിഅൺസാച്ചുറേറ്റഡ് ഫാറ്റി ആസിഡുകൾ കുറയുന്നു.
പ്രമേഹമുള്ള അമ്മമാരുടെ കുട്ടികൾക്ക് മുലയൂട്ടലിന്റെ ഗുണങ്ങൾ രേഖപ്പെടുത്തിയിട്ടുണ്ടെങ്കിലും, പ്രമേഹമുള്ള മുലപ്പാൽ കഴിക്കുന്നത് ഡോസ് ആശ്രിത അടിസ്ഥാനത്തിൽ ഭാഷാ വികസനം വൈകുന്നതിന് കാരണമാകുന്നു.
ചില സന്ദർഭങ്ങളിൽ, ജനനത്തിനു ശേഷം കുഞ്ഞിന് മുലപ്പാൽ നൽകാൻ പറ്റാത്ത തരത്തിൽ രക്തത്തിലെ പഞ്ചസാര വളരെ കുറവാണെങ്കിൽ പ്രമേഹമുള്ള ഗർഭിണികൾ ഗർഭാവസ്ഥയിൽ കൊളസ്ട്രം ശേഖരിക്കാനും സംഭരിക്കാനും പ്രോത്സാഹിപ്പിച്ചേക്കാം.
പ്രമേഹമുള്ള ഗർഭിണികൾ കുഞ്ഞിന്റെ ജനനത്തിനുമുമ്പ് മുലപ്പാൽ ശേഖരിക്കുകയും സംഭരിക്കുകയും ചെയ്യുമ്പോഴുള്ള സുരക്ഷിതത്വത്തെക്കുറിച്ചോ സാധ്യതയുള്ള നേട്ടങ്ങളെക്കുറിച്ചോ തെളിവുകളൊന്നുമില്ല.
പ്രമേഹ തരങ്ങളുടെ പ്രസവാനന്തര  ഫലത്തെക്കുറിച്ചുള്ള ഗവേഷണത്തിന് തുടക്കമിട്ട പ്രിസില്ല വൈറ്റിന്റെ പേരിലുള്ള വൈറ്റ് വർഗ്ഗീകരണം, മാതൃ-ഗർഭപിണ്ഡത്തിന്റെ അപകടസാധ്യത വിലയിരുത്തുന്നതിന് വ്യാപകമായി ഉപയോഗിക്കുന്നു.
ഇത് ഗർഭകാല പ്രമേഹവും (ടൈപ്പ് എ) ഗർഭധാരണത്തിന് മുമ്പ് നിലനിന്നിരുന്ന പ്രമേഹവും (പ്രീജസ്റ്റേഷണൽ ഡയബറ്റിസ്) തമ്മിൽ വേർതിരിക്കുന്നു.
ഈ രണ്ട് ഗ്രൂപ്പുകളും അവയുടെ അനുബന്ധ അപകടസാധ്യതകളും മാനേജ്മെന്റും അനുസരിച്ച് കൂടുതൽ വിഭജിക്കപ്പെട്ടിരിക്കുന്നു.
ജെസ്റ്റേഷണൽ പ്രമേഹത്തിന് (ഗർഭകാലത്ത് ആരംഭിച്ച പ്രമേഹം) 2 ക്ലാസുകളുണ്ട് : ക്ലാസ് എ 1 : ജെസ്റ്റേഷണൽ പ്രമേഹം; ഭക്ഷണനിയന്ത്രണം ക്ലാസ് എ 2 : ജെസ്റ്റേഷണൽ; മരുന്ന്കൊണ്ട് നിയന്ത്രിച്ചുവരുന്നത്
ഗർഭധാരണത്തിന് മുമ്പ് നിലനിന്നിരുന്ന പ്രമേഹത്തിന്റെ രണ്ടാമത്തെ ഗ്രൂപ്പിനെ ഇനിപ്പറയുന്ന വിഭാഗങ്ങളായി തിരിക്കാം: ക്ലാസ് ബി: 20 വയസോ അതിൽ കൂടുതലോ പ്രായമുള്ളപ്പോൾ അല്ലെങ്കിൽ 10 വർഷത്തിൽ താഴെ ദൈർഘ്യമുള്ള ആരംഭം ക്ലാസ് സി: 10-19 വയസ്സിൽ ആരംഭിക്കുന്നു അല്ലെങ്കിൽ 10-19 വർഷം വരെ ക്ലാസ് ഡി: 10 വയസ്സിന് മുമ്പുള്ള ആരംഭം അല്ലെങ്കിൽ 20 വർഷത്തിൽ കൂടുതലുള്ള കാലയളവ് ക്ലാസ് ഇ: കാൽസിഫൈഡ് പെൽവിക് വെസ്സലുകൾ ഉള്ള ഓവർട്ട് ഡയബറ്റിസ് മെലിറ്റസ് ക്ലാസ് എഫ്: ഡയബറ്റിക് നെഫ്രോപതി ക്ലാസ് R: പ്രൊലിഫെറേറ്റീവ് റെറ്റിനോപ്പതി ക്ലാസ് ആർഎഫ്: റെറ്റിനോപ്പതിയും നെഫ്രോപതിയും ക്ലാസ് എച്ച്: ഇസ്കെമിക് ഹൃദ്രോഗം ക്ലാസ് ടി: മുമ്പ് വൃക്ക മാറ്റിവയ്ക്കൽ
തുടക്കത്തിലോ നീണ്ടുനിൽക്കുന്ന രോഗത്തിന്റെയോ ചെറുപ്രായം കൂടുതൽ അപകടസാധ്യതകളോടെയാണ് വരുന്നത്, അതിനാൽ ആദ്യത്തെ മൂന്ന് ഉപവിഭാഗങ്ങൾ.
ഇതും കാണുക ഡയബറ്റിസ് മെലിറ്റസ് ഗർഭകാല പ്രമേഹം ഗർഭധാരണം അടിക്കുറിപ്പുകൾ പുറം കണ്ണികൾ ജനന വൈകല്യങ്ങളും വികസന വൈകല്യങ്ങളും സംബന്ധിച്ച സിഡിസിയുടെ ദേശീയ കേന്ദ്രം
പ്രമേഹവും ലൈംഗിക പ്രശ്നങ്ങളും
ഡയബറ്റിസ് മെലിറ്റസ് അഥവാ പ്രമേഹം എന്ന രോഗം ഉപാപചയ വൈകല്യങ്ങളുടെ ഒരു കൂട്ടമാണ്. ' ഷുഗർ '  (‘പഞ്ചസാരയുടെ അസുഖം’) എന്ന് പൊതുവേ അറിയപ്പെടുന്ന ഈ രോഗാവസ്ഥ ഇന്ന്‌ വളരെ വ്യാപകമാണ്.
ചെറുപ്പക്കാർക്കിടയിൽ പോലും ലൈംഗിക പ്രശ്നങ്ങൾ വർധിച്ചു വരുന്നതിന് ഒരു മുഖ്യ കാരണം വർധിച്ചു വരുന്ന പ്രമേഹ രോഗം തന്നെയാണ്.
പ്രമേഹം പലപ്പോഴും ലൈംഗികശേഷിയെയും താല്പര്യത്തെയും വളരെ മോശമായി ബാധിക്കാറുണ്ട്.
ഇത് പ്രമേഹരോഗത്തിന്റെ ഒരു പ്രധാനപ്പെട്ട ദൂഷ്യ ഫലമാണ്.
അതുകൊണ്ട് തന്നെ പൊതുവേ പ്രമേഹ രോഗികളിൽ ലൈംഗികബന്ധത്തിൽ ഏർപ്പെടാനുള്ള ആഗ്രഹം കുറയാറുണ്ട്.
പുരുഷന്മാരിൽ ലിംഗ ഉദ്ധാരണശേഷിക്കുറവ് , ലിംഗത്തിന്റെ അഗ്രചർമത്തിൽ അണുബാധ, ജനനേന്ദ്രിയത്തിൽ സംവേദനക്ഷമത കുറയുക, ടെസ്റ്റോസ്റ്റിറോൺ എന്ന പുരുഷ ഹോർമോണിന്റെ ഉൽപ്പാദനത്തിൽ ഉണ്ടാകുന്ന കുറവ്, ചുരുങ്ങിയ ലിംഗം എന്നിവ ഉണ്ടാകാം.
സ്ത്രീകളിൽ ലൈംഗിക ഉത്തേജനവും താല്പര്യവും കുറയുന്നു, യോനീ വരൾച്ച , യോനിയിൽ പൂപ്പൽ  പോലെയുള്ള അണുബാധ, രതിമൂർച്ഛയില്ലായ്മ , ബന്ധപ്പെടുമ്പോൾ ബുദ്ധിമുട്ട് അല്ലെങ്കിൽ വേദനാജനകമായ ലൈംഗികബന്ധം എന്നിവ അനുഭവപ്പെടാം.
മൂത്രാശയ അണുബാധയോ യോനിയിലെ അണുബാധയോ ഇടയ്ക്കിടെ ഉണ്ടാകുന്നു.
ആർത്തവവിരാമം (Menopause) എന്ന ഘട്ടത്തിൽ എത്തിയ മധ്യവയസ്ക്കരായ സ്ത്രീകളിൽ മേൽപ്പറഞ്ഞ പ്രശ്നങ്ങൾ കുറേക്കൂടി ഗുരുതരമാകാറുണ്ട്.
പ്രമേഹം നിയന്ത്രിച്ചു നിർത്തി ഇല്ലെങ്കിൽ മേൽപ്പറഞ്ഞ പ്രശ്നങ്ങൾ വഷളാകാം.
ഇത്തരം പ്രശ്നങ്ങൾ അനുഭവിക്കുന്നവർ പലപ്പോഴും അനാവശ്യമായ ലജ്ജയോ മടിയോ വിചാരിച്ചു ആരോഗ്യ പ്രവർത്തകരിൽ നിന്നു പോലും  മറച്ചു വെക്കാറുണ്ട്.
അത് വ്യക്തികളുടെ ജീവിതത്തിന്റെ ഗുണനിലവാരത്തെയും ബന്ധങ്ങളെയും മോശമായി ബാധിക്കാം.
പ്രമേഹവുമായി ബന്ധപെട്ടു ലൈംഗിക പ്രശ്നങ്ങൾ അനുഭവിക്കുന്നവർ അത് ബന്ധപ്പെട്ട  ഡോക്ടറുമായി സംസാരിച്ചു ശാസ്ത്രീയമായ പരിഹാര മാർഗങ്ങൾ തേടുന്നതാവും ഉചിതം .
പ്രമേഹവുമായി ബന്ധപ്പെട്ട ലൈംഗിക പ്രശ്നങ്ങൾക്ക് ഇന്ന് ശാസ്ത്രീയവും ഫലപ്രദവുമാവായ ചികിത്സ ലഭ്യമാണ്.
ഏറ്റവും പ്രധാനപ്പെട്ട കാര്യം പ്രമേഹ രോഗത്തിന് കൃത്യമായ ചികിത്സ തേടുക, അത് ഫലപ്രദമായി നിയന്ത്രിച്ചു നിർത്തുക എന്നത് തന്നെയാണ്.
നിയന്ത്രണാതീതമായ പ്രമേഹം പലപ്പോഴും വ്യക്തിയുടെ ലൈംഗിക ജീവിതത്തെ തന്നെ ഗുരുതരമായി ബാധിക്കാറുണ്ട്.
പുരുഷന്മാരിലും സ്ത്രീകളിലും ഉള്ള ഇത്തരം പ്രശ്നങ്ങൾ ഒരു വിദഗ്ധ ഡോക്ടറുമായി സംസാരിച്ചു കൃത്യമായ ചകിത്സ തേടുകയാണ്‌ വേണ്ടത്.
ഉത്തേജനക്കുറവും യോനീ വരൾച്ചയുമുള്ള സ്ത്രീകൾക്ക് മികച്ച ലൂബ്രിക്കന്റ് ജെല്ലി (കൃത്രിമ സ്നേഹകങ്ങൾ) ഉപയോഗിക്കാവുന്നതാണ്.